b"\n_START_ARTICLE_\nProjecci\xc3\xb3 paral\xc2\xb7lela\n_START_PARAGRAPH_\nLa projecci\xc3\xb3 paral\xc2\xb7lela, o projecci\xc3\xb3 axonom\xc3\xa8trica,  \xc3\xa9s, en geometria euclidiana, un sistema de representaci\xc3\xb3 gr\xc3\xa0fica per a transposar un objecte tridimensional a un dibuix bidimensional en un pla, anomenat pla de projecci\xc3\xb3. Consisteix en projectar punts de l'espai contra el pla de projecci\xc3\xb3 mitjan\xc3\xa7ant feixos de rectes sempre paral\xc2\xb7leles entre si._NEWLINE_Aquesta t\xc3\xa8cnica de representaci\xc3\xb3 gr\xc3\xa0fica s'utilitza en dissenys d'enginyeria i arquitectura, ja que el seu principal avantatge \xc3\xa9s que mant\xc3\xa9 les proporcions relatives d'all\xc3\xb2 representat i es pot mesurar sobre ell directament. D'aquesta manera es pot reconstruir l'objecte f\xc3\xa0cilment a partir de representacions concretes."